CELEX: 32017D1388
Language: bg
Date: 2017-07-17 00:00:00
Title: Решение (ЕС) 2017/1388 на Съвета от 17 юли 2017 година относно сключването на Рамковото споразумение между Европейския съюз и Косово (Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово. ) относно общите принципи за участие на Косово в програми на Съюза

27.7.2017   
               
               
                  BG
               
               
                  Официален вестник на Европейския съюз
               
               
                  L 195/1
               
            РЕШЕНИЕ (ЕС) 2017/1388 НА СЪВЕТА
      от 17 юли 2017 година
      относно сключването на Рамковото споразумение между Европейския съюз и Косово (*1) относно общите принципи за участие на Косово в програми на Съюза
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 212 във връзка с член 218, параграф 6, втора алинея, буква а) и параграф 7 от него,
      като взе предвид предложението на Европейската комисия,
      като взе предвид одобрението на Европейския парламент (1),
      като има предвид, че:
      
                  (1)
               
               
                  Съгласно Решение (ЕС) 2016/2053 на Съвета (2) Рамковото споразумение между Европейския съюз и Косово относно общите принципи за участие на Косово в програми на Съюза („Споразумението“) беше подписано на 25 ноември 2016 г., при условие че бъде сключено на по-късна дата.
               
            
                  (2)
               
               
                  На 14 декември 2010 г. Съветът заяви, че очаква Комисията да представи предложение, с което се дава възможност на Косово да участва в програми на Съюза. Такова участие следва да се осъществи чрез сключването на споразумението.
               
            
                  (3)
               
               
                  Целта на споразумението е Съюзът да осъществи икономически, финансови и технически мерки за сътрудничество с Косово съгласно член 212 от Договора за функционирането на Европейския съюз.
               
            
                  (4)
               
               
                  Сключването на споразумението по никакъв начин не засяга позициите на държавите членки относно статута на Косово, които се определят в съответствие с националната практика и международното право. Изразите, формулировките или определенията, използвани в настоящото решение, споразумението, включително в приложението към него, или в програмите на Съюза, не представляват нито признаване на Косово като независима държава от страна на Съюза, нито признаване на Косово като такава от страна на отделните държави членки, които досега не са предприели подобно действие.
               
            
                  (5)
               
               
                  Споразумението следва да бъде одобрено,
               
            ПРИЕ НАСТОЯЩОТО РЕШЕНИЕ:
      Член 1
      Рамковото споразумение между Европейския съюз и Косово относно общите принципи за участие на Косово в програми на Съюза се одобрява от името на Съюза.
      Текстът на споразумението е приложен към настоящото решение.
      Член 2
      Председателят на Съвета извършва уведомлението, предвидено в член 10 от споразумението, от името на Съюза (3).
      Член 3
      Комисията се оправомощава да определи, от името на Съюза, конкретните ред и условия, приложими за участието на Косово във всяка отделна програма на Съюза, включително дължимата финансова вноска, съгласно член 5 от споразумението. Комисията предоставя редовно информация на съответната работна група на Съвета.
      Член 4
      Настоящото решение влиза в сила в деня след неговото приемане.
      
         Съставено в Брюксел на 17 юли 2017 година.
         
            
               За Съвета
            
            
               Председател
            
            F. MOGHERINI
         
      
      
         (*1)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
      
         (1)  Одобрение от 4 юли 2017 г. (все още непубликувано в Официален вестник).
      
         (2)  Решение (ЕС) 2016/2053 на Съвета от 14 ноември 2016 г. за подписването, от името на Съюза, на Рамковото споразумение между Европейския съюз и Косово* относно общите принципи за участие на Косово в програми на Съюза (ОВ L 319, 25.11.2016 г., стр. 1).
      
         (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.